rejauldu/bengali-wikipedia huggingface dataset:
মাবেলীকরা লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৫২,৬৬৮ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র কোল্লম জেলার উত্তর-পশ্চিম অংশ, আলেপ্পি জেলার পূর্ব ভাগ ও কোট্টায়ম জেলার দক্ষিণ-পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস মাবেলীকরা লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটি বিধানসভা কেন্দ্র (কুন্নতুর) তফসিলী জাতিদের জন্য সংরক্ষিত।   চঙ্গনাসেরি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র৷ এটি কোট্টায়ম জেলায় অবস্থিত৷ এটি একটি অসংরক্ষিত আসন৷  কুট্টনাড়ু বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র৷ এটি আলেপ্পি জেলায় অবস্থিত৷ এটি একটি অসংরক্ষিত আসন।  মাবেলীকরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি আলেপ্পি জেলায় অবস্থিত৷ এটি একটি অসংরক্ষিত আসন৷  চেঙ্গানূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি আলেপ্পি জেলায় অবস্থিত৷ এটি একটি অসংরক্ষিত আসন৷  কুন্নতুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র। এটি কোল্লম জেলায় অবস্থিত৷ এটি তপসিলী জনজাতিদের জন্য সংরক্ষিত আসন৷  কোট্টারকরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১১৯ নং বিধানসভা কেন্দ্র। এটি একটি অসংরক্ষিত আসন। এটি কোল্লম জেলায় অবস্থিত৷  পাঠানপুরম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১২০ নং বিধানসভা কেন্দ্র। এটি একটি অসংরক্ষিত আসন। এটি কোল্লম জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
সিলেট বলতে বোঝানো হতে পারে -  সিলেট জেলা - বাংলাদেশের উত্তর-পূর্বাঞ্চলের একটি প্রশাসনিক অঞ্চল এবং সিলেট বিভাগের অধিভুক্ত একটি জেলা;  সিলেট অঞ্চল - বাংলাদেশের উত্তর পূর্বাঞ্চলের সিলেট অঞ্চল এবং ভারতের বরাক উপত্যকা নিয়ে গঠিত;  সিলেট বিভাগ - বাংলাদেশের উত্তর-পূর্ব প্রান্তে অবস্থিত একটি প্রশাসনিক অঞ্চল, যা সিলেট, মৌলভীবাজার, সুনামগঞ্জ ও হবিগঞ্জ — এই চারটি জেলা নিয়ে গঠিত।
thumb|ফ্রেঙ্কিসেক পোলাৎস্কি (প্রস্তর মুদ্রণ, ১৮৫৫) ফ্রেঙ্কিসেক পোলাৎস্কি () (জুন ১৪, ১৭৯৮, হুদস্লেভিচ - মে ২৬, ১৮৭৬ প্রাগ) ছিলেন একজন চেক ইতিহাসবিদ ও রাজনীতিবিদ, এবং চেক জাতীয় রেনেসাঁর সবচেয়ে প্রভাবশালী ব্যক্তিত্ব যাকে জাতির পিতা হিসেবে সম্মান দেওয়া হয়।   জীবনী  ফ্রেঙ্কিসেক পোলাৎস্কি হুদস্লেভিচের উত্তর-পূর্ব অংশে মোরাভিয়ান গ্রামে জন্মগ্রহণ করেন যা বর্তমানে চেক প্রজাতন্ত্রের মোরাভিয়ান-সিলেসিয়ান অঞ্চলের অংশ। তার পূর্বপুরুষরা বেহেমিয়ান ব্রেথার্নের সদস্য ছিলেন। পোলাৎস্কির পিতা ছিলেন একজন স্কুল শিক্ষক এবং তার প্রচলিত কিছু শিক্ষা ছিল। পোলাৎস্কির পিতা তাকে ১৮১২ সালে ইভানগেলিক লুথারেন লেসিউমে পাঠান এবং পরবর্তীতে হাঙ্গেরিয়ান শহর ব্রাতিসলাভাতে শিক্ষা গ্রহণ করেন। ব্রাতিসলাভাতে তিনি ভাষাতত্ত্ববিদ পাভেল জে. সাফারিকের সাথে পরিচিত হন এবং ক্রমেই স্লোভানিক ভাষার একজন অপ্রতিদ্বন্দী ছাত্রে পরিনত হন। তিনি ১১টি ভাষায় দক্ষতা অর্জন করেন ও আরো কিছু সম্পর্কে জ্ঞানার্জন করেন।  কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রণ পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে।   তথ্যসূত্র    For accounts of Palacký see:  an article by Saint-René Taillandier in the Revue des deux mondes (April, 1855)  Ludwig Adolf Wilhelm von Lützow, Lectures on the Historians of Bohemia (London, 1905).     বহিঃসংযোগ    František Palacký (1798–1876) – bibliography  Frantisek Palacky - 29-03-2000 - Radio Prague  বিষয়শ্রেণী:১৭৯৮-এ জন্ম বিষয়শ্রেণী:১৮৭৬-এ মৃত্যু বিষয়শ্রেণী:চেক রাজনীতিবিদ বিষয়শ্রেণী:চেক ইতিহাসবিদ বিষয়শ্রেণী:জাতির জনক বিষয়শ্রেণী:চেক দার্শনিক বিষয়শ্রেণী:১৮৪৮-এর বিপ্লবের ব্যক্তি
ফেদেরাসিওঁ আঁতেরনাসিওনাল দ্য নাতাসিওঁ () বা সংক্ষেপে ফিনা (FINA) তথা আন্তর্জাতিক সাঁতার সংস্থাName page  of FINA's Constitution. Retrieved 2013-06-05. আন্তর্জাতিক অলিম্পিক কমিটি (আইওসি) কর্তৃক স্বীকৃত একটি আন্তর্জাতিক ক্রীড়া সংস্থা।The International Olympic Committee online listing of the International Federations. এ সংস্থাটি আন্তর্জাতিক পর্যায়ের জলক্রীড়া প্রতিযোগিতা পরিচালনার জন্য গঠিত হয়েছে। সুইজারল্যান্ডের লোজান শহরে এটির সদর দফতর অবস্থিত।  বর্তমানে ফিনা পাঁচটি বিভাগে বিশ্বব্যাপী সাঁতার ও অন্যান্য জলক্রীড়া প্রতিযোগিতা পরিচালনা করছে। এগুলি হচ্ছে সাঁতার, জলে ঝাঁপ (ডাইভিং), সমকালীকৃত সাঁতার, জল পোলো এবং মুক্ত জলাশয়ে সাঁতার।FINA Sports page  from the FINA website (www.fina.org); retrieved 2013-06-05. ২০১৩ সাল থেকে উঁচু থেকে জলে ঝাঁপ (হাই ডাইভিং) নামে নতুন একটি বিভাগ খোলা হয়েছে। এছাড়াও সংস্থাটি প্রাপ্তবয়স্ক সাঁতারুদের নিয়ে বৈশ্বিকভাবে "মাস্টার্স" প্রতিযোগিতা পরিচালনা করে থাকে।   ইতিহাস  গ্রীষ্মকালীন অলিম্পিক শেষে ১৯ জুলাই, ১৯০৮ তারিখে যুক্তরাজ্যের লন্ডনের ম্যানচেস্টার হোটেল কক্ষে বেলজীয়, ব্রিটিশ, ডেনীয়, ফিনীয়, ফরাসি, জার্মান, হাঙ্গেরীয় এবং সুয়েডীয় সাঁতার সংস্থার সদস্যগণ একত্রিত হয় ফিনা গঠন করেন।The National Federation page  on the FINA website.  বছরওয়ারী জাতীয় সংস্থাগুলোর সংখ্যা নিম্নরূপ:  ১৯০৮: ৮  ১৯২৮: ৩৮  ১৯৫৮: ৭৫  ১৯৭৮: ১০৬  ১৯৮৮: ১০৯  ২০০০: ১৭৪  ২০০৮: ১৯৭  ২০১০: ২০২   আরও দেখুন   বাংলাদেশ সুইমিং ফেডারেশন  এশিয়া সাঁতার ফেডারেশন   তথ্যসূত্র    বহিঃসংযোগ   www.fina.org FINA's website  বিষয়শ্রেণী:ফিনা বিষয়শ্রেণী:জলক্রীড়া বিষয়শ্রেণী:সাঁতার সংস্থা বিষয়শ্রেণী:ওয়াটার পোলো বিষয়শ্রেণী:বিশ্ব সাঁতার প্রতিযোগিতা বিষয়শ্রেণী:১৯০৮-এ প্রতিষ্ঠিত বিষয়শ্রেণী:আন্তর্জাতিক ক্রীড়া সংস্থা বিষয়শ্রেণী:ক্রীড়া অনুযায়ী ক্রীড়া পরিচালনা পরিষদ বিষয়শ্রেণী:১৯০৮-এ প্রতিষ্ঠিত সংস্থা বিষয়শ্রেণী:আইওসি স্বীকৃত আন্তর্জাতিক ফেডারেশন বিষয়শ্রেণী:লোজান ভিত্তিক সংগঠন
শাহ আহমদ নুরানি (; ৩১ মার্চ ১৯২৬ — ১১ ডিসেম্বর ২০০৩, আল্লামা নুরানি হিসেবে পরিচিত) একজন পাকিস্তানি ইসলামি পণ্ডিত, অতীন্দ্রিবাদী, দার্শনিক, পুর্নজাগরণবাদী এবং রাজনীতিবিদ। তিনি এলাহাবাদ বিশ্ববিদ্যালয় থেকে আরবি ভাষার উপর বিএ স্নাতক করেন এবং পরে মিরাটের দারুল উলুম থেকে প্রত্যয়িত হন। তিনি নিজেকে স্বনামধন্য ইসলামী পণ্ডিত হিসেবে প্রতিষ্ঠিত করেন এবং ইসলামী দর্শন নিয়ে কাজ করেছিলেন। এবং ১৯৭২ সালে বিশ্ব ইসলামী মিশন প্রতিষ্ঠা করেন।  প্রাথমিক জীবন ও শিক্ষা  আহমদ নুরানী ১৯২৬ সালের ৩১ মার্চ (১৭ রমজান ১৩৪৪) ব্রিটিশ ভারতের (বর্তমানে উত্তর প্রদেশ, ভারত) মিরাটে একটি উর্দুভাষী সিদ্দিকী শেখ পরিবারে জন্মগ্রহণ করেন। তার বাবা আব্দুল আলিম সিদ্দিকীও একজন ইসলামী পণ্ডিত ছিলেন এবং তার শৈশবে বিশ্বের বিভিন্ন স্থানে ইসলামি মিশনারি সফরে তার সাথে ছিলেন।  তিনি এলাহাবাদ বিশ্ববিদ্যালয় থেকে আরবি ভাষায় বিএ ডিগ্রি অর্জন করেন এবং মিরাটের দারুল-উলূম থেকে ইসলামী আইনশাস্ত্রে সনদ লাভ করেন। তিনি আট বছর বয়সে হাফিজুল কুরআন হন। ভারত বিভাগের পর তার পরিবার পাকিস্তানের সিন্ধু প্রদেশের করাচিতে চলে আসে।  তিনি নিজেকে ইসলামী পণ্ডিত হিসেবে প্রতিষ্ঠিত করেন এবং ১৯৭২ সালে সৌদি আরবের মক্কায় অবস্থিত বিশ্ব ইসলামিক মিশন প্রতিষ্ঠার পাশাপাশি ইসলামী দর্শনের বিকাশে কাজ করেন।  তাকে একজন বহুভাষী হিসেবে বর্ণনা করা হয়েছে যিনি "১৭টি ভাষায় পারদর্শী ছিলেন এবং ছয়টি ভাষা উর্দু, আরবি, ইংরেজি, ফার্সি, ফরাসি এবং সোয়াহিলি-তে বাকপটু ছিলেন।  ক্যারিয়ার মৃত্যু তথ্যসূত্র  বিষয়শ্রেণী:১৯২৬-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বেরলভী বিষয়শ্রেণী:আহমদিয়া সমালোচক বিষয়শ্রেণী:মুহাজির ব্যক্তি বিষয়শ্রেণী:ভারতে ইসলাম বিষয়শ্রেণী:পাকিস্তানে ইসলাম বিষয়শ্রেণী:বিশ্ব ইসলামি মিশন বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামি গণতন্ত্রের সক্রিয়কর্মী বিষয়শ্রেণী:মুফাসসির বিষয়শ্রেণী:জমিয়তে উলামায়ে পাকিস্তান রাজনীতিবিদ
পাটিকাবাড়ী ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৪৪.২৬ কিমি২ (১৭.০৯ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৭২০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১১টি।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির পূর্বে- ঝাউদিয়া ইউনিয়ন, পশ্চিমে- আমবাড়ীয়া ইউনিয়ন, উত্তরে- আইলচারা ইউনিয়ন, দক্ষিনে- গোস্বামী দূর্গাপুর ইউনিয়ন অবস্থিত।  গ্রামসমূহ মাঝিলা, পাটিকাবাড়ী, চরপাড়া, গোপালপুর, নলকোলা ও সুবলপুর, কালিয়াজি, ডাবিরাভিটা, খেজুরতলা, হযরতপাড়া, ফকিরাবাদ, হারুরিয়া, নান্দিয়া, চাঁদপুর, ধনতোলা শিক্ষা প্রতিষ্ঠান  খেজুরতলা পাটিকাবাড়ি মাধ্যমিক বিদ্যালয়   হারূরিয়া সরকারি প্রাথমিক বিদ্যালয় (২০০১)   মাজিলা বালক সরকারি প্রাথমিক বিদ্যালয়   ৬৯ নং ফকিরাবাদ প্রাথমিক বিদ্যালয়   পাটিকাবাড়ি সরকারি প্রাথমিক বিদ্যালয়ে (১৮৩৭)   ডাবিরাভিটা সরকারি প্রাথমিক বিদ্যালয়ে (১৯৭২)   ১১২ নং গোপালপুর প্রাথমিক বিদ্যালয় (১৯৯০) আকর্ষণীয় স্থান  চাঁপাইগাছির বিল   সিঁদুর ঘাট  চিত্র  তথ্যসূত্র  বিষয়শ্রেণী:কুষ্টিয়া সদর উপজেলার ইউনিয়ন
রাচেল আজারিয়া ( জন্ম ২১শে ডিসেম্বর ১৯৭৭) একজন ইসরায়েলি রাজনীতিবিদ, যিনি কুলানুরের কনেসেটের সদস্য হিসেবে কাজ করেছিলেন। তিনি এর আগে ডেপুটি মেয়র এবং জেরুজালেম সিটি কাউন্সিলের সদস্যা ছিলেন। তিনি ২০১৫ সাল থেকে ২০১৯ সালে পর্যন্ত কনেসেট সদস্যা ছিলেন।   জীবনী  রাচেল আজারিয়া ইসরায়েলের তিউনিসিয়ান-ইহুদি অভিবাসী আজারিয়া ও আমেরিকান ইহুদি অভিবাসী শ্যারন ফ্রিডম্যানের সন্তান হিসাবে জেরুসালেমে জন্ম গ্রহণ করেন। তিনি মোশভ বিট গামলিয়েলে বড় হয়েছেন এবং জাতীয় ধর্মীয় বিদ্যালয় ব্যবস্থায় শিক্ষিত হয়েছেন। ইসরায়েল প্রতিরক্ষা বাহিনীতে চাকরি করার পর, জেরুসালেমের হিব্রু বিশ্ববিদ্যালয়ে পড়াশোনা করেন, যেখানে তিনি মনোবিজ্ঞানে বিএ এবং দ্বন্দ্ব নিরসনে স্নাতকোত্তর ডিগ্রি অর্জন করেন। তিনি সামারিয়ায় প্রথম ইসরায়েলি বসতির প্রতিষ্ঠাতাদের আত্ম-উপলব্ধির উপর তার মাস্টার থিসিসের জন্য তামি স্টেইনমেৎজ পুরস্কার জিতেছিলেন। তিনি হিব্রু বিশ্ববিদ্যালয়ের বিতর্ক দলের সদস্য ছিলেন, ইউরোপীয় ও বিশ্ব চ্যাম্পিয়নশিপের বিতর্কে অংশগ্রহণ করেছিলেন। তিনি শালম হার্টম্যান ইনস্টিটিউটের তরুণ জাতীয় ধর্মীয় নেতৃত্ব কর্মসূচিতে ২০০১ সাল থেকে ২০০৩ সাল পর্যন্ত অংশগ্রহণ করেছিলেন। তিনি ইংরেজিতে সাবলীল।  রাচেল তালমুদ শিক্ষক ইলিয়াশিভের সাথে বিবাহিত এবং তাদের চার সন্তান রয়েছে এবং জেরুসালেমে বসবাস করে। কনেসেটে প্রবেশের আগে তিনি মার্কিন নাগরিকত্ব পেয়েছিলেন,  তাকে এমকে হওয়ার শর্ত হিসাবে এটি ছেড়ে দিতে হয়েছিল।   সামাজিক সক্রিয়তা  রাচেল ১৯৯৮ সাল থেকে পরিবেশগত সক্রিয়তায় নিযুক্ত রয়েছে। তিনি ইসরায়েলের সবচেয়ে বড় স্বেচ্ছাসেবী পরিবেশবাদী সংগঠন বোর্ড অব গ্রিন কোর্সের সদস্য হিসেবে কাজ করেন। তিনি ইসরায়েলের জাতীয় স্বাস্থ্য ঝুড়ি, আশকেলন কয়লা প্লান্ট এবং সরকারি অর্থনৈতিক পরিকল্পনার সামাজিক প্রভাব সম্পর্কিত বিষয়গুলিতেও জড়িত ছিলেন।  রাচেল ২০০৪-২০০৭ সাল পর্যন্ত মাভোই সাতুমের পরিচালক ছিলেন। এটি একটি অলাভজনক সংস্থা, যা ইহুদি মহিলাদের সহায়তা করে, যারা তাদের স্বামীদের দ্বারা ধর্মীয়ভাবে গৃহীত বিবাহ বিচ্ছেদ অস্বীকার করেছে। তার নেতৃত্বে, সংস্থার কাছ থেকে সহায়তা প্রাপ্ত মহিলাদের সংখ্যা তিনগুণ বেড়ে যায় এবং মাভোই সাতুম ইসরায়েলে এই ক্ষেত্রে প্রধান ত্তকালতি সংস্থা হিসাবে স্বীকৃতি লাভ করে।  রাজনৈতিক কর্মজীবন  তিনি ২০০৮ সালে প্রতিষ্ঠিত ইয়েরুশালিম রাজনৈতিক দলের প্রতিষ্ঠাতা সদস্য ছিলেন এবং ২০১৫ সালে কনেসেটে নির্বাচিত না হওয়া পর্যন্ত দলটির সভাপতি হিসেবে দায়িত্ব পালন করেছিলেন।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের প্রাক্তন নাগরিক বিষয়শ্রেণী:ইসরায়েলি ইহুদি বিষয়শ্রেণী:ইসরায়েলি নারীবাদী বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:২১শ শতাব্দীর ইসরায়েলি নারী রাজনীতিবিদ বিষয়শ্রেণী:ইহুদি নারী রাজনীতিবিদ
ব্যবহারকারী নামগুলি বর্ণানুক্রমে সাজানো হয়েছে। এই পাতাটি কেবলমাত্র প্রশাসকগণই সম্পাদনা করতে পারবেন। সক্রিয়তার তালিকা এখানে দেখা যাবে।    প্রশাসকবৃন্দ   নাম  ইমেইল  অন্যান্য অধিকার  ইমেইল  ইন্টারফেস প্রশাসক  ইমেইল   ইমেইল    ইমেইল     ইমেইল   ইমেইল  গোপনকারী, স্টুয়ার্ড  ইমেইল   ইমেইল  ব্যবহারকারী পরীক্ষক, ব্যুরোক্র্যাট  ইমেইল  ব্যবহারকারী পরীক্ষক  ইমেইল    ইমেইল    ইমেইল  ব্যুরোক্র্যাট  ইমেইল  গোপনকারী, ইন্টারফেস প্রশাসক, স্টুয়ার্ড  ইমেইল
মাতা কৌশল্যা মন্দির হল একটি হিন্দু মন্দির যা ভগবান রামের মা মাতা কৌশল্যাকে উত্সর্গীকৃত। এটি বিশ্বের একমাত্র মন্দির যা মাতা কৌশল্যাকে উৎসর্গ করে। এটি ছত্তিশগড়ের রায়পুর থেকে প্রায় ২৭ কিলোমিটার দূরে চাঁদখুরি গ্রামে অবস্থিত।"Chhattisgarh CM Bhupesh Baghel announces fund for donations for Ram Van Gaman Path". 15 August 2020. Retrieved 24 August 2020.  ২০২০ সালে, ছত্তিশগড়ের মুখ্যমন্ত্রী শ্রী ভূপেশ বাঘেল, অযোধ্যায় রাম মন্দিরের ভিত্তিপ্রস্তর স্থাপনের কয়েকদিন আগে মন্দিরের সম্প্রসারণের জন্য ভিত্তিপ্রস্তর স্থাপন করেছিলেন। তিনি বলেন, প্রাচীন মাতা কৌশল্যা মন্দিরটিকে এর আসল রূপ অক্ষুণ্ন রেখে একটি দৃষ্টিনন্দন রূপ দেওয়া হবে।   অবস্থান    এছাড়াও দেখুন    জানকী মন্দির   তথ্যসূত্র   বিষয়শ্রেণী:ছত্তিশগড়ের হিন্দু মন্দির বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:খ্রিস্টপূর্ব ৮ম শতাব্দীতে ভারতে প্রতিষ্ঠিত
right|alt=ইন্ডিয়ান প্রিমিয়ার লিগের লোগো|200px  ইন্ডিয়ান প্রিমিয়ার লিগ  (বা ভারতীয় প্রিমিয়ার লিগ সংক্ষেপে আইপিএল) হচ্ছে ভারতের একটি পেশাদার টুয়েন্টি২০ ক্রিকেট লিগ প্রতিযোগিতা। এটি ভারতীয় ক্রিকেট নিয়ন্ত্রণ বোর্ড (বিসিসিআই) দ্বারা পরিচালিত হয়, যেটির সদরদপ্তর ভারতের মুম্বইয়ে, এবং বিসিসিআইয়ের সহ-সভাপতি রাজীব শুক্লা এর তত্ত্বাবধান করেন, যিনি একই সাথে আইপিএলের চেয়ারম্যান এবং কমিশনারের দায়িত্ব পালন করছেন। লীগ প্রতিযোগিতাটি ২০০৭ সালে বিসিসিআই সদস্য ললিত মোদী কর্তৃক প্রতিষ্ঠিত হয় এবং প্রতি বছর এপ্রিল থেকে মে মাস নাগাদ অনুষ্ঠিত হয়। বর্তমানে ইন্ডিয়ান প্রিমিয়ার লীগে ১০টি দল প্রতিযোগিতা করে, যেখানে বিশ্বের বিভিন্ন দেশের খেলোয়াড়গণ খেলে থাকেন। আইপিএলের বর্তমান স্পন্সর প্রতিষ্ঠান হচ্ছে টাটা গ্রুপ, এজন্য এটি প্রাতিষ্ঠানিকভাবে "টাটা ইন্ডিয়ান প্রিমিয়ার লিগ" নামে পরিচিত। এর বর্তমান চ্যাম্পিয়ন দল হচ্ছে চেন্নাই সুপার কিংস।  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
ব্রিটেনের ইসলামী পার্টি হল যুক্তরাজ্যের একটি বিলুপ্ত রাজনৈতিক দল যেটি ১৯৮৯ সালে গঠনের পর থেকে ২০০৬ সাল পর্যন্ত সক্রিয় ছিল। আইপিবি পুঁজিবাদ এবং সাম্যবাদ উভয়েরই বিরোধী ছিল। ডেভিড মুসা পিডকক, একজন শেফিল্ড ব্যক্তি যিনি সৌদি আরবে একজন প্রকৌশলী হিসাবে কাজ করার সময় রোমান ক্যাথলিক ধর্ম থেকে ইসলামে ধর্মান্তরিত হয়েছিলেন। এই মুসা পিডকক এই দলটি প্রতিষ্ঠা করেছিলেন এবং নেতৃত্ব দিয়েছিলেন। আইপিবি কমন সেন্স নামে একটি ত্রৈমাসিক পত্রিকা প্রকাশ করতো।  দলটি ১৯৯২ সালের সাধারণ নির্বাচনে অংশগ্রহণ করে। তারা একটি বৃহৎ মুসলিম সংখ্যালঘু শহর ব্র্যাডফোর্ডের নির্বাচনী এলাকায় এবং লন্ডনের একটি নির্বাচনী এলাকা স্ট্রেথাম থেকে তিনজন ব্যর্থ প্রার্থীকে দাঁড় করায়।   প্রতিষ্ঠা  ব্রিটেনের ইসলামী পার্টি ১৯৮৯ সালের সেপ্টেম্বরে লেবার পার্টির প্রতি অসন্তুষ্ট মুসলমানদের দ্বারা প্রতিষ্ঠিত হয়েছিল। লেবার পার্টি ঐতিহ্যগতভাবেই ব্রিটেনে মুসলমানদের সমর্থন পেতো। অনেক মুসলমান শ্রমিক নেতা নিল কিনকের নাস্তিকতায় অসন্তুষ্ট ছিলেন এবং এমন একটি দল চেয়েছিলেন যা বিশেষভাবে মুসলমানদের চাহিদা পূরণ করবে। অনেকে এটাও মনে করেন যে সালমান রুশদির বই দ্য স্যাটানিক ভার্সেস নিয়ে বিতর্কে লেবার এবং কনজারভেটিভ উভয়েই মুসলমানদের সাহায্য করার জন্য যথেষ্ট কাজ করেনি।   কর্মক্ষমতা  ইসলামী পার্টি কখনো সংসদের কোনো কক্ষে আসন পায়নি। পিডকক ১৯৯০ সালের ব্র্যাডফোর্ড উত্তর উপ-নির্বাচনে দলের প্রতিনিধিত্ব করেছিলেন। সেখানে তিনি ৮০০ ভোট (২.২%) পেয়েছিলেন এবং দশ প্রার্থীর মধ্যে চতুর্থ স্থানে ছিলেন।  ১৯৯২ সালের সাধারণ নির্বাচনে, দলটি ব্র্যাডফোর্ড সিটির তিনটি নির্বাচনী এলাকার প্রতিটিতে প্রার্থী দিয়েছিল। ব্র্যাডফোর্ড ওয়েস্টের নেতা পিডকক ৪৭১ ভোট (০.৯৬%) পেয়ে দলের সবচেয়ে বেশি ভোট পাওয়া ব্যক্তি হয়েছিলেন এবং এই আসনে সর্বশেষ স্থানে ছিলেন। এটি স্ট্রেথামেও একজন প্রার্থী দাঁড় করিয়েছিলো, সাতজন প্রার্থীর মধ্যে তিনি পঞ্চম স্থান অধিকার করেন।   অন্যান্য দলের সঙ্গে সম্পর্ক  প্রথম বছরে, পিডকক দাবি করেছিলেন যে তার দল গ্রিন পার্টির সাথে সহযোগিতার পরিকল্পনা করছে।  দলের সদস্যরা রেসপেক্ট পার্টিকে সমর্থন করেছেন; ওই পার্টির একজন নেতৃস্থানীয় সদস্য, স্বরাষ্ট্র বিষয়ক মুখপাত্র মোহাম্মদ নাসিম, দলের পক্ষে দাঁড়িয়েছেন এবং অর্থায়ন করেছেন।   নীতিমালা  দলটি একজন ব্যক্তির মর্যাদা, আয় বা জাতি নির্বিশেষে আইনের অধীনে সমান আচরণে বিশ্বাসী। আইপিবি যুক্তি দিয়েছিল যে জীবনের সবচেয়ে গুরুত্বপূর্ণ জিনিস ধর্ম। এটি ব্রিটিশ ব্যাংকিং ব্যবস্থাকে সুদমুক্ত ও ইসলামিক করার জন্য এবং ইসলামী বিশ্বের সাথে বাণিজ্য বৃদ্ধির জন্য সংস্কারের আহ্বান জানিয়েছে। এক সময়ে, পার্টি তার ওয়েবসাইটের পাঠকদের পাঠানো প্রশ্নের উত্তর দেয়। একটি প্রশ্নের উত্তর দেওয়ার সময়, পার্টি যুক্তি দিয়েছিল যে সমকামিদের চিকিৎসার প্রয়োজন, এটি সহ্য করা উচিত নয় এবং "অশ্লীলতার প্রকাশ্য প্রদর্শনের জন্য" সমকামীদের মৃত্যুদণ্ড দেওয়া উচিত, এই নীতিটি সমকামী অধিকার কর্মী পিটার ট্যাচেল দ্বারা নিন্দা করা হয়েছিল।   আরও দেখুন    পিপলস জাস্টিস পার্টি (ইউকে)   তথ্যসূত্র   বিষয়শ্রেণী:ইসলামি রাজনৈতিক দল বিষয়শ্রেণী:যুক্তরাজ্য ভিত্তিক ইসলামি সংগঠন বিষয়শ্রেণী:১৯৮৯-এ প্রতিষ্ঠিত রাজনৈতিক দল বিষয়শ্রেণী:২০০৬-এ বিলুপ্ত রাজনৈতিক দল বিষয়শ্রেণী:যুক্তরাজ্যের সংখ্যালঘুদের রাজনৈতিক দল বিষয়শ্রেণী:যুক্তরাজ্যের বিলুপ্ত রাজনৈতিক দল বিষয়শ্রেণী:কমিউনিস্ট বিরোধী দল
বানতেয় শ্রী ( ) একটি ১০শ শতাব্দীর কম্বোডিয়ান হিন্দু মন্দির, যা শিব ও পার্বতী দেবদেবীর উদ্দেশ্যে উৎসর্গীকৃত। এটি আংকর অঞ্চলে অবস্থিত, ফনম দেই পাহাড়ের নিকটে, যা যশোধরপুর ও আংকর থম প্রাচীন রাজধানীর প্রধান মন্দিরগুচ্ছের প্রায়  উত্তর-পূর্ব দিকে।Higham, The Civilization of Angkor, পৃ. ৭৯।  বানতেয় শ্রী মূলত লাল বেলেপাথর দিয়ে নির্মিত, যা সূক্ষ্ম অলংকরণ ও নকশা খোদাইয়ের জন্য অত্যন্ত উপযোগী। আজও সেই সূক্ষ্ম খোদাইচিত্রগুলির অনেকাংশ স্পষ্ট দেখা যায়। মন্দিরের ভবনগুলো আকারে ক্ষুদ্রাকৃতি, যা আংকোর যুগের স্থাপত্যের তুলনায় অস্বাভাবিকভাবে ছোট। এই বৈশিষ্ট্যগুলো মন্দিরটিকে পর্যটকদের মধ্যে অত্যন্ত জনপ্রিয় করেছে এবং একে প্রায়শই “খমের শিল্পকলার রত্ন” বলে অভিহিত করা হয়।Glaize, The Monuments of the Angkor Group, পৃ. ১৮৩।  তথ্যসূত্র  বহিঃসংযোগ বিষয়শ্রেণী:সিয়াম রিপ প্রদেশের হিন্দু মন্দির বিষয়শ্রেণী:সিয়াম রিপ প্রদেশের আংকোরিয়ান স্থান
বাল-গণপতি (, , অর্থাৎ "শিশু গণেশ") হলেন হিন্দু প্রজ্ঞা ও সৌভাগ্য দেবতা গণেশের (গণপতি) একটি বিশেষ রূপ। বাল-গণপতি হলেন গণেশের শৈশবাবস্থার রূপ।  অল্প কয়েকটি প্রতিকৃতিতে দেখা যায়, শিশু গণেশকে তার পিতা শিব ও মাতা পার্বতী আদর করছেন। কোনো কোনো বর্ণনায় বাল-গণপতিকে পার্বতীর কোলে বা কাঁধে ধৃত অবস্থাতেও দেখা যায়।Nagar p. 18  বাল-গণপতির একক মূর্তিতে তাকে উপবিষ্ট অবস্থায় বা হামাগুড়ি দিতে দেখা যায়। দক্ষিণ ভারত থেকে প্রাপ্ত একটি ব্রোঞ্জ মূর্তিতে তাকে এমনই উবু হয়ে হামাগুড়ি দিতে দেখা যায়। তিনি চতুর্ভূজ। দু’টি হাতে তিনি দু’টি মিষ্টান্ন ধরে রয়েছেন এবং শুঁড়ে করে তাঁর প্রিয় মিষ্টান্ন মোদক নিয়ে খেতে উদ্যত হয়েছেন।Nagar p. 19  শ্রীতত্ত্বনিধি গ্রন্থে উল্লিখিত গণেশের ৩২টি রূপের প্রথমটি হলেন বাল-গণপতি।Martin-Dubost p. 333 গণেশের অন্যান্য রূপের মতো তিনিও গজানন। শুধু এই রূপে তাঁর শৈশবাবস্থা কল্পিত হয়েছে। কোনো কোনো গ্রন্থে তাঁকে শিশু রূপে বর্ণনা না করে শুধুমাত্র তাঁর শিশুসুলভ মুখভঙ্গিমাটি বর্ণনা করা হয়েছে। তাঁর গলায় সদ্য প্রস্ফুটিত পুষ্পের একটি মালা দোদুল্যমান। তাঁর চার হাতে রয়েছে আম, আম্রশাখা, ইক্ষুদণ্ড ও একটি মিষ্টান্ন।Martin-Dubost p. 120 অন্য একটি বর্ণনা অনুসারে, তাঁর চার হাতে থাকে আম, কলা, কাঁঠাল ও ইক্ষুদণ্ড। এই বস্তুগুলি পৃথিবীর "অতিপ্রাচুর্য ও উর্বরতা"র প্রতীক।Subramuniyaswami p. 59 কোনো কোনো বর্ণনায় আবার কাঁঠালের পরিবর্তে পুষ্পস্তবকের উল্লেখ পাওয়া যায়। তাঁর শুঁড়ে থাকে একটি মোদক  অথবা কয়েতবেল। তাঁর গাত্রবর্ণ "বালসূর্য" বা নবোদিত সূর্যের মতো লাল।Martin-Dubost p. 224 অন্য বর্ণনা অনুসারে, তার গায়ের রং স্বর্ণাভ।  গণেশের এই শিশুমূর্তিটি ভবিষ্যৎ সমৃদ্ধির সুযোগের প্রতীক।Subramuniyaswami p. 159 শাস্ত্রে বলা হয়েছে, সদাচার শিক্ষার জন্য শিশুদের উচিত গণেশের এই রূপটি পূজা করা। আরও বলা হয়েছে যে, বাল-গণপতি তার ভক্তদের এক শিশুর আনন্দ ও সুস্বাস্থ্য প্রদান করেন। দক্ষিণ ভারতে দ্বিভূজ বালকরূপী গণেশের কয়েকটি মন্দির আছে। এই মন্দিরগুলিতে তাকে পিল্লাইয়ার ("ছোটো শিশু") নামে পূজা করা হয়।  পাদটীকা  তথ্যসূত্র        বিষয়শ্রেণী:গণেশ
ফেহিম স্পাহো (১৩ ফেব্রুয়ারি ১৮৭৭ - ১৪ ফেব্রুয়ারি ১৯৪২) ছিলেন একজন বসনিয়ান মুসলিম ইমাম। তিনি ১৯৩৮ থেকে ১৯৪২ সাল পর্যন্ত যুগোস্লাভিয়ার গ্র্যান্ড মুফতি হিসেবে দায়িত্ব পালন করেছিলেন। তিনি তার সময়ের সবচেয়ে বিশিষ্ট বসনিয়ান সাংস্কৃতিক ব্যক্তিত্বদের একজন।   জীবনের প্রথমার্ধ  ফেহিম স্পাহো ১৮৭৭ সালের ১৩ ফেব্রুয়ারি উসমানীয় -নিয়ন্ত্রিত সারায়েভোতে এক তামার কারিগর পরিবারে জন্মগ্রহণ করেন। তার বাবা হাসান স্পাহো শরিয়া আইনের একজন বিশেষজ্ঞ ছিলেন এবং ১৮৭৮ সালে অস্ট্রো-হাঙ্গেরীয় দখলের আগে তিনি জাজচে, সোফিয়া, দামেস্ক এবং কায়রোতে বিচারক ছিলেন। তার মায়ের ফাতিমা (née Bičakčić)। স্পাহোর দুই ভাই ছিল। তাদের নাম মেহমেদ এবং মুস্তাফা। মেহমেদ একজন পরিচিত রাজনীতিবিদ ছিলেন। তার তিন বোন ছিল। তাদের নাম বেহিজা, আইশা এবং হাবিবা। ।   কর্মজীবন  ৭ অক্টোবর ১৮৯৫ সালে তিনি প্রাদেশিক আর্কাইভিস্ট হিসেবে সরকারি চাকরিতে যোগ দেন। ডিসেম্বর ১৮৯৬ সালে তিনি সারায়েভোর শরিয়ত আদালতে নিযুক্ত হন। সেপ্টেম্বর ১৮৯৭ সালে তিনি কাদিলিক পরীক্ষায় উত্তীর্ণ হন এবং একই সময়ে একই প্রতিষ্ঠানে সরকারি তুর্কি অনুবাদক হিসেবে কাজ করেন। ১৯০১ থেকে ১৯০৮ সাল পর্যন্ত তিনি সারায়েভোতে কাদি হিসেবে দায়িত্ব পালন করেন। ১৯০৮ সালে তিনি সরকারি কেরানি, ১৯১১ সালে সেক্রেটারি সহকারী এবং ১৯১৫ সালে সরকারি সেক্রেটারি পদে নিযুক্ত হন। ফেব্রুয়ারি ১৯১৯ থেকে অক্টোবর ১৯২০ পর্যন্ত তিনি বেলগ্রেডের ধর্ম বিষয়ক মন্ত্রণালয়ে বিভাগীয় প্রধান হিসেবে দায়িত্ব পালন করেন। এরপর তিনি সারায়েভোতে ফিরে আসেন। ১৯২৩ সাল পর্যন্ত তিনি সারায়েভোতে সরকারের উচ্চপদস্থ উপদেষ্টা এবং ধর্ম বিষয়ক বিভাগের প্রধান হিসেবে কাজ করেন। রাজনৈতিক কারণে তিনি দুইবার অবসরে যান এবং ১৯৩৬ সাল পর্যন্ত তিনি গবেষণামূলক কাজ এবং অনুবাদের সাথে জড়িত ছিলেন।  ১৯৩৬ সালে তিনি ইসলাম ধর্মীয় ঐক্যের নায়েব পদে নিযুক্ত হন। একই বছরের এপ্রিল মাসে তিনি উচ্চ শরিয়ত আদালতের প্রধান হন। ১৯৩৭ সালে তিনি ওয়াকফ বোর্ড, রেইসুল-উলেমা পরিষদের উপদেষ্টা এবং রেইসুল-উলেমা নির্বাচনী কমিটির সদস্য নির্বাচিত হন। ১৯৩৮ সালের ২০ এপ্রিল, স্পাহো যুগোস্লাভিয়ার রিস-ল-উলেমা বা গ্র্যান্ড মুফতি পদের জন্য তিনজন প্রার্থীর মধ্যে ছিলেন। তাকে ২৬ এপ্রিল ১৯৩৮ সালে নিযুক্ত কর হয়।  ৯ জুন ১৯৩৮ সালে সারায়েভোর সম্রাটের মসজিদে তাঁর উদ্বোধনী অনুষ্ঠান হয়।  দ্বিতীয় বিশ্বযুদ্ধ শুরু হওয়ার পর এবং স্বাধীন ক্রোয়েশিয়া রাষ্ট্র (এনডিএইচ) প্রতিষ্ঠার পর, স্পাহো গ্র্যান্ড মুফতি হিসেবে দায়িত্ব পালন অব্যাহত রাখেন। তিনি আর্চবিশপ ইভান শারিচের সঙ্গে ক্রোয়েশিয়ার ফ্যাসিস্ট নেতা আন্তে পাভেলিচ এবং এনডিএইচ-এর প্রতিষ্ঠাকে সমর্থন করেন।   স্পাহো ১৯৪২ সালের ১৪ ফেব্রুয়ারি হঠাৎ মারা যান। তখন তিনি যুদ্ধ-বিধ্বস্ত সারায়েভোতে ছিলেন। মৃত্যুর একদিন আগে তিনি ৬৫ বছরে পা দিয়েছিলেন।    তথ্যসূত্র   বিষয়শ্রেণী:২০শ শতাব্দীর ইমাম বিষয়শ্রেণী:১৯৪২-এ মৃত্যু বিষয়শ্রেণী:১৮৭৭-এ জন্ম বিষয়শ্রেণী:বসনিয়া ও হার্জেগোভিনার সুন্নি মুসলিম
দুর্যোগ ব্যবস্থাপনা ব্যুরো হলো একটি সরকারী ব্যুরো যা বাংলাদেশের প্রাকৃতিক দুর্যোগের বিষয়ে সরকারী প্রতিক্রিয়া পরিচালনার কাজে নিয়োজিত ছিল এবং এটি দুর্যোগ ব্যবস্থাপনা আইন, ২০১২-এর ধারা ৬০-এর ৩নং উপধারা মোতাবেক বিলুপ্ত হয়। নবগঠিত দুর্যোগ ব্যবস্থাপনা অধিদপ্তরে বিলুপ্ত ব্যুরোর সম্পদ, ক্ষমতা ও অধিকার হস্তান্তর করা হয়।  ইতিহাস ১৯৯৩ সালে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো প্রতিষ্ঠিত হয়। ১৯৯১ সালে বাংলাদেশের ঘূর্ণিঝড় এবং বাংলাদেশে বন্যার পরে, সরকার ত্রাণ কার্যক্রম পরিচালনা করার জন্য একটি ব্যুরোর প্রয়োজন অনুভব করেছিল এবং তারপর থেকে দুর্যোগ পরিচালনা ও ত্রাণ মন্ত্রণালয় কর্তৃক দুর্যোগ ব্যবস্থাপনা ব্যুরো পরিচালিত হয়ে আসছে। ব্যুরোর নেতৃত্বে প্রধান একজন মহাপরিচালক।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৯৩-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:২০১২-এ বিলুপ্ত
This template is used to tag pages for speedy deletion under the speedy deletion criteria, specifically CSD imagepage.  There is a separate template for each criterion – see the table to the right.  This template places the page into the category: দ্রুত অপসারণের যোগ্য.   Usage  The template should be placed at the top of the page to be deleted.  Parameters {{db-imagepage}}  This is the most basic form of the template.  {{db-imagepage|bot=ExampleBot}}  Bot accounts will specify the |bot= parameter to notify the reviewing admin that the page was tagged by an automated process.  See also Wikipedia:Criteria for speedy deletion Wikipedia:Deletion policy Wikipedia:Deletion process Wikipedia:Deletion review Wikipedia:Template messages/User talk namespace imagepage